РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/139-21

19. април 2021. године

Б е о г р а д

ЗАПИСНИК

28. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 19. АПРИЛА 2021. ГОДИНЕ

Седница је почела у 13,15 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Никола Јоловић, Душко Тарбук, Оливера Пешић, Соња Влаховић, Горан Ковачевић, Бобан Бирманчевић, Братимир Васиљевић, Ана Чарапић, Владимир Маринковић, Золтан Пек, Војислав Вујић и Милорад Мијатовић.

Седници су присуствовали заменици чланова Одбора: Виктор Јевтовић (заменик Верољуба Арсића), Угљеша Марковић (заменик Душана Бајатовића), Розалија Екрес (заменик Золтана Пека) и Мауамаер Бачевац (заменик Милорада Мијатовића).

Седници није присуствовала члан Одбора Љиљана Кузмановић Вујаковић нити њен заменик .

Седници су присуствовали и народни посланици Никола Радосављевић, Бранимир Јовановић и Дијана Радовић.

Седници су присуствовали представници Министарства финансија: Синиша Мали, министар финансија; Славица Савичић и Саша Стевановић, државни секретари;

Дарко Комненић, др Драган Демировић, Соња Талијан, Снежана Карановић и Огњен Поповић, помоћници министра; Милеса Марјановић, начелник у Сектору буџета Владимир Пејчић, руководилац Групе у Сектору за дигитализацију и Срђан Поповић, саветник у Кабинету министра; представници Фискалног савета: Павле Петровић, председник; Никола Алтипармаков и Бојан Димитријевић, чланови и Данко Брчеревић, главни економиста; др Миладин Ковачевић, представник Савета за координацију активности и мера за раст бруто домаћег производа.

На предлог председника Одбора, Одбор је једногласно (16 гласова „за“) утврдио следећи:

Д н е в н и р е д:

1. Разматрање Предлога закона о изменама Закона о буџету Републике Србије за 2021. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2021. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2021. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2021. годину и Предлогом одлуке о давању сагласности на Одлуку о изменама и допунама Финансијског плана Националне службе за запошљавање за 2021. годину, који је поднела Влада (број 400-684/21 од 16. априла 2021. године), у начелу;
2. Разматрање Предлога закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2, који је поднела Влада (број 011- 583/21 од 2. априла 2021. године), у начелу;
3. Разматрање Предлога закона о изменама Закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS-CoV-2, који је поднела Влада (број 011-580/21 од 2. априла 2021. године), у начелу;
4. Разматрање Предлога закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS-CoV-2, који је поднела Влада (број 011-585/21 од 2. априла 2021. године), у начелу;
5. Разматрање Предлога закона о изменама и допунама Закона о порезу на доходак грађана, који је поднела Влада (број 011-577/21 од 2.априла 2021. године), у начелу;
6. Разматрање Предлога закона о допуни Закона о доприносима за обавезно социјално осигурање, који је поднела Влада (број 011- 578/21 од 2. априла 2021. године), у начелу;
7. Разматрање Предлога закона о електронском фактурисању, који је поднела Влада (број 011-582/21 од 2. априла 2021. године), у начелу;
8. Разматрање Предлога закона о измени Закона о роковима измирења новчаних обавеза у комерцијалним трансакцијама, који је поднела Влада (број 011-587/21 од 2. априла 2021. године), у начелу;
9. Разматрање Предлога закона о измени и допунама Закона о осигурању, који је поднела Влада (број 011-575/21 од 2. априла 2021. године), у начелу;
10. Разматрање Предлога закона о потврђивању Споразума између Владе Републике Србије и Владе Народне Републике Кине о узајамном признавању Програма АЕО Управе царина Министарства финансија Републике Србије и Програма за управљање кредитима предузећа Генералне царинске администрације Народне Републике Кине“, који је поднела Влада (број 011-576/21 од 2. априла 2021. године);
11. Разматрање Предлога закона о потврђивању Споразума о подстицању инвестиција између Владе Републике Србије и Владе Сједињених Америчких Држава, који је поднела Влада (број 011-579/21 од 2. априла 2021. године);
12. Разматрање Предлога закона о потврђивању Анекса 1 Споразума између Владе Републике Србије и Владе Републике Француске о сарадњи у области спровођења приоритетних пројеката у Републици Србији, који je поднела Влада (број 011-581/21 од 2. априла 2021. године).

Пре преласка на рад по утврђеном дневном реду Одбор је једногласно усвојио записнике са 25, 26. и 27. седнице Одбора.

Већином гласова (шеснаест гласова ,,за”) усвојен је предлог председника Одбора да се, ради ефикаснијег рада Одбора, о тачкама дневног реда 1. до 12 води заједнички начелни и јединствени претрес , у складу са чланом 76. Пословника Народне скупштине, а да се потом , о свакој тачки дневног реда Одбор посебно изјасни.

Александра Томић је подсетила присутне на члан 75. Пословника Народне скупштине, који прописује време за расправу на седници Одбора.

Председник Одбора је обавестила чланове Одбора да су у складу са чланом 173. став 2. Пословника Народне скупштине Одбору достављени извештаји следећих одбора који су разматрали Предлог закона о изменама Закона о буџету за 2021. годину:

- Извештај Одбора за пољопривреду, шумарство и водопривреду, који је одлучио да предложи Одбору за финансије, републички буџет и контролу трошења јавних средстава да прихвати у начелу Предлог закона о изменама Закона о буџету Републике Србије за 2021. годину, раздео 24 - Министарство пољопривреде, шумарства и водопривреде, који је поднела Влада.

**ПРВА – ДВАНАЕСТА ТАЧКА ДНЕВНОГ РЕДА:**  **Заједнички начелни и јединствени претрес**

У уводном излагању, Синиша Мали, министар финансија је нагласио да је ребаланс буџета предвиђен из неколико разлога а то су пре свега наставак ефикасне борбе против пандемије изазване корона вирусом, убрзани привредни раст економије и улагања у капиталне пројекте и здравство. Ребаланс буџета обухвата и трећи пакет подршке државе грађанима и привреди у укупном износу од 257,0 млр.динара.

Образлажући трећи пакет мера подршке грађанима и привреди, министар је истакао да ће држава исплатити три пута по пола минималне зараде за сва микро, мала средња и велика предузећа, укључујући и предузетнике. Планирана је и секторска подршка аутопревозницима, градским хотелима, угоститељима, туристичким водичима, рент-а-кар агенцијама, самосталним уметницима у одређеним износима. Када су у питању грађани, планирана је исплата свим пунолетним лицима - грађанима Републике Србије који се пријаве за ту врсту помоћи, пензионерима и незапосленим лицима који су регистровани на бироу за незапослене. Такође издвојен је и део средстава за грађане који живе на Косову и Метохији укључујући и децу и незапослена лица.

Министар Синиша Мали је навео да се други део ребаланса односи на агресивни план инвестиција а то су пре свега путне инвестиције, улагање у заштиту животне средине и улагање у здравство. Ребалансом буџета предвиђен је новац за наставак изградње четири ауто-пута која се већ граде као и додатна улагања у путну инфраструктуру. Такође, овим ребалансом је превиђено дупло више средстава за област екологије, додатна средства за пољопривреду, филмску индустрију, омладину и спорт. Планирана су и средства за изградњу ковид болнице у Новом Саду, завршетак радова на клиничком центру у Београду и Новом Саду, завршетак домова здравља и болница широм Србије

У наставку излагања, министар финансија је укратко образложио преосталих једанаест предлога закона.

Павле Петровић, председник Фискалног савета је оценио да се предложеним ребалансом буџета планира заокрет у фискалној политици кроз веома снажно повећање буџетског дефицита уз последични раст јавног дуга. Уместо првобитно планираног дефицита од 2,9% БДП-а (1,5 млрд евра), ребалансом је предвиђен дефицит од 6,9% БДП-а (3,5 млрд евра) што ће имати за последицу раст јавног дуга са 58,2% БДП-а на 61 до 62 % БДП-а на крају године. У даљем излагању, председник Фискалог савета је говорио о три блока мера истакавши следеће: прву меру, у коју спадају повећања издвајања из буџета за изградњу инфраструктуре и за здравство, Фискални савет оцењује као економски оправдану и даје пуну подршку Влади; друга мера, коју чини пакет антикризних мера, оцењена је као делимично економски оправдана из разлога што је неселективна и трећу меру, која се односи на велико повећање издвајања за наоружање, Фискални савет оцењује као упитну, нарочито у време здравствене кризе.

Миладин Ковачевић, представник Савета за координацију активности и мера за раст бруто домаћег производа, се у свом излагању осврнуо на два аспекта предложеног ребаланса буџета а то су макроекономски оквир и аспект учешћа јавног дуга у бруто друштвеном производу.

У дискусији о предложеним законима учествовали су чланови Одбора Горан Ковачевић, Милорад Мијатовић, Владимир Маринковић, Бобан Бирманчевић; народни посланик Никола Радосављевић и Бојан Димитријевић, члан Фискалног савета.

После обједињене расправе о предлозима закона, присупило се изјашњавању о предлозима закона појединачно.

ПРВА ТАЧКА ДНЕВНОГ РЕДА: Разматрање Предлога закона о изменама Закона о буџету Републике Србије за 2021. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2021. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2021. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2021. годину и Предлогом одлуке о давању сагласности на Одлуку о изменама и допунама Финансијског плана Националне службе за запошљавање за 2021. годину, **у начелу**

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

I

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама Закона о буџету Републике Србије за 2021. годину, са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2021. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2021. годину, Предлогом одлуке о давању сагласности на Одлуку о изменама и допунама Финансијског плана Фонда за социјално осигурање војних осигураника за 2021. годину и Предлогом одлуке о давању сагласности на Одлуку о изменама и допунама Финансијског плана Националне службе за запошљавање за 2021. годину, у начелу.

II

Одбор за финансије, републички буџет и контролу трошења јавних средстава, на основу члана 174. Пословника Народне скупштине, размотрио је извештаје одбора Народне скупштине који су, у складу са чланом 173. став 1. Пословника Народне скупштине, достављени Одбору за финансије, републички буџет и контролу трошења јавних средстава, као надлежном одбору, и то:

- Извештај Одбора за пољопривреду, шумарство и водопривреду, који је одлучио да предложи Одбору за финансије, републички буџет и контролу трошења јавних средстава да прихвати у начелу Предлог закона о изменама Закона о буџету Републике Србије за 2021. годину, раздео 24 - Министарство пољопривреде, шумарства и водопривреде који је поднела Влада.

ДРУГА ТАЧКА ДНЕВНОГ РЕДА: Разматрање Предлога закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CoV-2, **у начелу**

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о Привременом регистру пунолетних држављана Републике Србије којима се уплаћује новчана помоћ за ублажавање последица пандемије болести COVID-19 изазване вирусом SARS-CоV-2, у начелу.

**ТРЕЋА ТАЧКА ДНЕВНОГ РЕДА: Разматрање Предлога закона о изменама Закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS-CoV-2,** у начелу

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама Закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS- CoV-2, у начелу.

**ЧЕТВРТА ТАЧКА ДНЕВНОГ РЕДА: Разматрање Предлога** закона о утврђивању друге гарантне шеме као мера додатне подршке привреди услед продуженог негативног утицаја пандемије болести **COVID-19 изазване вирусом SARS-CoV-2**, у начелу

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о утврђивању друге гарантне шеме као мера додатне подршке привреди услед продуженог негативног утицаја пандемије болести COVID-19 изазване вирусом SARS- CoV-2, у начелу.

**ПЕТА ТАЧКА ДНЕВНОГ РЕДА: Разматрање Предлога** закона о изменама и допунама Закона о порезу на доходак грађана, у начелу

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезу на доходак грађана, у начелу.

ШЕСТА ТАЧКА ДНЕВНОГ РЕДА: Разматрање Предлога закона о допуни Закона о доприносима за обавезно социјално осигурање, **у начелу**

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о допуни Закона о доприносима за обавезно социјално осигурање, у начелу.

СЕДМА ТАЧКА ДНЕВНОГ РЕДА: Разматрање Предлога закона о електронском фактурисању, **у начелу**

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о електронском фактурисању, у начелу.

ОСМА ТАЧКА ДНЕВНОГ РЕДА: Разматрање Предлога закона о измени Закона о роковима измирења новчаних обавеза у комерцијалним трансакцијама, у начелу

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени Закона о роковима измирења новчаних обавеза у комерцијалним трансакцијама, у начелу.

ДЕВЕТА ТАЧКА ДНЕВНОГ РЕДА: Разматрање Предлога закона о измени и допунама Закона о осигурању, **у начелу**

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени и допунама Закона о осигурању, у начелу.

ДЕСЕТА ТАЧКА ДНЕВНОГ РЕДА: Разматрање Предлога закона о потврђивању Споразума између Владе Републике Србије и Владе Народне Републике Кине о узајамном признавању Програма АЕО Управе царина Министарства финансија Републике Србије и Програма за управљање кредитима предузећа Генералне царинске администрације Народне Републике Кине

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чл. 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума између Владе Републике Србије и Владе Народне Републике Кине о узајамном признавању Програма АЕО Управе царина Министарства финансија Републике Србије и Програма за управљање кредитима предузећа Генералне царинске администрације Народне Републике Кине.

ЈЕДАНЕСТА ТАЧКА ДНЕВНОГ РЕДА: Разматрање Предлога закона о потврђивању Споразума о подстицању инвестиција између Владе Републике Србије и Владе Сједињених Америчких Држава

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о подстицању инвестиција између Владе Републике Србије и Владе Сједињених Америчких Држава.

ДВАНАЕСТА ТАЧКА ДНЕВНОГ РЕДА: Разматрање Предлога закона о потврђивању Анекса 1 Споразума између Владе Републике Србије и Владе Републике Француске о сарадњи у области спровођења приоритетних пројеката у Републици Србији.

На основу члана 156. став 3. Пословника Народне Скупштине, Одбор је једногласно (четрнаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Анекса 1 Споразума између Владе Републике Србије и Владе Републике Француске о сарадњи у области спровођења приоритетних пројеката у Републици Србији.

.

За известиоца Одбора на седници Народне скупштине, по свим тачкама, одређенa је др Александра Томић, председник Одбора.

Седница је завршена у 15,25 часова.

Седница је тонски снимана.

СЕКРЕТАР ОДБОРА ПРЕДСЕДНИК

Тијана Игњатовић др Александра Томић